cyanic-selkie/wikianc huggingface dataset:
Tangentopoli og mani pulite
Tangentopoli
Det blir ofte hevdet at de stadige regjeringsskiftene er et tegn på ustabilitet. Men dette kan snus på hodet, i det man kan hevde at Italia i denne perioden snarere var preget av for mye stabilitet. Italias hovedproblem var at regjeringsmakten lå i hendene på de samme partiene hele tiden, med det ene unntak at sosialistene i Partito Socialista Italiano (PSI) etter hvert ble invitert til å delta sammen med de andre partiene som alt satt i regjering. Italia hadde Europas største kommunistparti og det var enighet mellom de andre partiene om at kommunistene måtte ekskluderes fra makten, da de ble oppfattet som et anti-system-parti. At korrupsjonen hadde kunnet foregå såpass lenge har blitt forklart med den lange sammenhengende regjeringsmakten og vissheten om at velgerne ikke hadde noe reelt alternativ, bortsett fra kommunistene. Situasjonen endret seg etter Sovjetunionens fall, som ikke bare førte til at «kommunistspøkelset» ikke lengre var noen reell samlende faktor, men også til at det allerede sterkt reformerte eurokommunistiske PCI i 1991 oppløste seg selv og dannet Partito Democratico della Sinistra (PDS), som definerte seg som et demokratisk sosialistisk parti. Dette medførte store problemer for regjeringspartiene, ikke minst DC, som nå ikke lengre kunne skremme velgerne med kommunistspøkelset. Sovjetunionen var borte og PCIs etterfølgere i PDS hadde forlatt den kommunistiske ideologien. Dermed ble det vanskelig for regjeringspartiene, ikke minst DC, å forhindre en stor andel av velgerne å forlate sitt gamle parti som en reaksjon på korrupsjonen, samt en lengre tids mangel på å oppnå politiske resultater.
Mani pulite
Det var altså neppe tilfeldig at de store avsløringene kom kort tid etter at Sovjetunionen gikk i oppløsning og det italienske kommunistpartiet oppløste seg selv og etablerte et nytt, mer reformistisk parti.
Avsløringene startet den 17. februar 1992, da dommeren Antonio di Pietro fikk Mario Chiesa, et medlem av sosialistpartiet, arrestert for å ta imot bestikkelser. Chiesa forsøkte å få beskyttelse av Bettino Craxi, men Craxi svarte med å kalle Chiesa “en kjeltring innen et ellers rent sosialistparti“. Han benektet samtidig spekulasjoner om at det var snakk om landsomfattende korrupsjon. Chiesa, som følte seg sviktet, ble enig med påtalemyndighetene om å fortelle det han visste. Dette medførte en rekke arrestasjoner, først i Milano, deretter også i andre deler av landet, etter hvert som stadig flere politikere tilsto. En viktig drivkraft i framdriften i etterforskningen var tendensen til at politikere høyere oppe i systemet sviktet sine “klienter”, det vil si politikere lengre nede i systemet. Dette førte imidlertid, som i tilfellet med Chiesa, til at de følte seg sviktet og til at de tystet, ofte på flere andre, som igjen tystet på enda flere.
Ved lokalvalgene i desember 1992 mistet DC halvparten av stemmene. Dagen etter ble sosialistpartiets leder, Bettino Craxi, offisielt anklaget for korrupsjon. Etter at stadig flere ble anklaget og arrestert, gikk Craxi av som partiets leder.
Den 25. mars 1993 endret parlamentet valgsystemet ved lokalvalg til et system som i større grad var basert på flertallsvalg. Ved en folkeavstemning den 18. april var det en overveldende støtte til å fjerne den eksisterende proporsjonale valgordningen. Et system som kombinerte elementer av flertallsvalg og forholdstallsvalg ble innført i august samme år, noe som førte til at statsminister Giuliano Amato trakk seg tre dager seinere. Parlamentet klarte ikke å stable på beina noen ny regjering, og tidligere sentralbanksjef Carlo Azeglio Ciampi ble utnevnt til å danne en teknokratisk regjering uten nevneverdig innflytelse. I mellomtiden ble granskningen av Craxi blokkert av parlamentet, noe som førte til at flere av medlemmene av den nyutnevnte regjeringen trakk seg i protest, etter kun å ha sittet ved makten i tre dager. Ved nye lokalvalg den 6. juni 1993 mistet DC igjen halvparten av stemmene, mens sosialistpartiet mer eller mindre forsvant. Lega Nord, et regional protestparti, ble det største partiet i Nord-Italia. Opposisjonen på venstresiden nærmet seg flertall, men manglet enhet og lederskap. Til slutt opphørte alle de fire regjeringspartiene(DC, PSI, PSDI og PLI) å eksistere.
Cusani-saken
Den 20. juli 1993 begikk Gabriele Cagliari, tidligere leder av energiselskapet Eni, selvmord mens han satt i fengsel. Parallelt begynte rettssaken mot Sergio Cusani. Cusani ble anklaget for kriminielle handlinger knyttet til en joint venture mellom Eni og Montedison, omtalt som Enimont. Selv om Cusani ikke selv var noen sentral aktør, medførte Cusani-saken at mange av landets sentrale politikere ble kalt inn som vitner.
Berlusconi
I 1994 gikk Silvio Berlusconi inn i politikken. Det har blitt antydet at hans mål var å beskytte seg og selskapet fra mulige anklager om korrupsjon. Disse mistankene ble styrket den 11. februar, da Berlusconis bror Paolo innrømmet å ha begått korrupte handlinger. I juli forsøkte Berlusconi-regjeringen å få gjennom en ny lov som innebar at de fleste korrupsjonsanklager ikke ville føre til fengsel. Tidspunktet for den kontroversielle loven falt sammen med at Italia vant over Bulgaria i semifinalen i verdenscupen i fotball. Det har derfor blitt pekt på at regjeringen sannsynligvis ønsket å få gjennom loven på et tidspunkt da en eventuell seier ville føre til at folks oppmerksomhet var rettet andre steder. Mani-puilte-etterforskerne truet imidlertid med å trekke seg dersom loven gikk gjennom, og regjeringen trakk lovforslaget gjennom, vel vitende om at etterforskerne var populære i folkeopinionen.
Eskalerende konflikt mellom Berlusconi og Di Pietro
Kampen mellom etterforskerne og Berlusconi fortsatte imidlertid. Mens Berlusconis selskaper ble etterforsket, ble «inspektører» sendt fra regjeringen til de milanesiske dommernes kontorer for å lete etter irregulariteter. Kampen mellom Berlusconi og etterforskerne endte imidlertid uten noen klar vinner. Den 6. desember trakk Di Pietro seg. To uker senere gikk Berlusconiregjeringen av foran en avstemning om regjeringen hadde parlamentets tillit, en avstemning regjeringen klart ville tape.
I løpet av 1995 ble det reist mange anklager mot Di Pietro, som imidlertid senere ble renvasket for alle anklagene. Samtidig fortsatte korrupsjonsanklagene mot Berlusconi. Man fant senere ut at hovedanklageren mot Di Pietro, Fabio Salamone fra Brescia, var bror av en mann Di Pietro selv hadde etterforsket og som ble dømt til 18 måneder i fengsel for ulike korrupsjonsanklager. Det tok imidlertid tid før man fant ut dette og flyttet Salamone til andre saker.
Etter å ha blitt renvasket startet Di Pietro en politisk karriere, noe han tidligere hadde avvist, da han ikke ville utnytte den populariteten han hadde fått i det han kun anså som sin plikt. Hans parti har fått navnet Italia dei Valori.
Staraja Ladoga
Staraja Ladoga er en landsby (selo) i Volkhov kommune i Leningrad oblast i Russland. Hos Snorre omtales byen som Aldeigjuborg. Stedet ligger ved elva Volkhov, sør for innsjøen Ladoga. Den er sammen med Novgorod en av Russlands aller eldste bosettinger, og Rurik brukte den antagelig som hovedstad før Novgorod. I dag er det en severdig liten russisk landsby, med en flott festning og flere gamle kirker til restaurering. Sommeren 2003 var det stor fest i anledning stedets 1250-årsjubileum som Russlands første hovedstad (egentlig 1251 ettersom den ble grunnlagt i 753). Fra Norge deltok utøvere fra Steigen Sagaspill og representanter for Nordland fylkeskommune i dette jubileet.
Heinrich Roth
Heinrich Roth (født 18. desember 1620 i Dillingen i Tyskland, død 20. juni 1668 i Agra i India var en misjonær i India tilhørende jesuittordenen.
Han var en dyktig lingvist og sanskritolog som foruten sanskrit også behersket urdu og persisk.
Roth trådte inn i jesuittordenen den 25. oktober 1639. Han skulle egentlig til Abessinia og begav se landeveien via Smyrna (1650) og Ispahan (Persia) til Goa (1651). I 1656 misjonerte han i Srinagar i Stormogulens rike og i 1659 i Agra.
I 1662 tilsluttet han seg sin medbror pater Johann Grueber (1623–1680) som var på vei landeveien fra Kina til Europa og hvis reiseledsager pater Albert Dorville (1621–1662) var avgått med døden. I 1664 nådde de frem til Roma, der Roth kunne levere rikelig md materiale om Kina til sin medbror Athanasius Kircher (1602–1680). Det inngikk i Kirchers berømte verk China...illustrata (1667).
Fra Roma ble han utsendt til Nepal, men kom sammen med Grueber via Konstantinopel bare til stormogulens rike i India, og døde der i 1668.
Molde folkehøgskole
Molde folkehøgskole (tidligere Rauma Folkehøgskole) er en kristen folkehøgskole i Molde i Møre og Romsdal. Skolen tar årlig imot vel 125 elever og eies av Nordmøre og Romsdal Indremisjon og er en kristen skole basert på tro og toleranse.
Molde folkehøgskole ligger ved Moldefjorden, 2 km fra Molde sentrum med utsikt mot de mektige Romsdalsalpene. Skolens beliggenhet med bare en drøy times kjøretur fra verdenskjente Trollveggen, og Romsdalshorn, og Hustadvika og Atlanterhavsveien den andre veien er sentrale for skolens studietilbud.
Astrokjemi
Astrokjemi er studiet av avkastningen og reaksjoner av kjemiske elementer og molekyler i universet, og deres vekselvirkning med stråling. Faget er en overlapping mellom astronomi og kjemi. Ordet «astrokjemi» kan brukes både om solsystemet og det interstellare materiet. Studiet av avkastningen av elementer og isotopstråling fra objekter i solsystemet, som blant annet meteoritter, blir også kalt kosmokjemi, mens studiet av interstellare atomer og molekyler og deres samspill med stråling også kalles molekylær astrofysikk. Dannelsen, den atomære og kjemiske sammensetning, evolusjonen og skjebnen til molekylskyer er av spesiell interesse, fordi det er fra disse skyene som solsystemer dannes.
Baihua
Baihua, egentlig baihuawen (kinesisk: 白話文 / 白话文, pinyin: Báihuàwén = «hverdagslig tale»), der det moderne alminnelige kinesiske standardspråk. Det utgjør det grammatiske og leksikalske grunnlag for normert moderne mandarin.
Peder Morset folkehøgskole
Peder Morset folkehøgskole er en frilynt folkehøgskole som ligger på Selbustrand i Selbu kommune i Trøndelag fylke. Skolen tar årlig imot 68 elever og eies av Peder Morset stiftelse, der rådet har representanter fra Sør-Trøndelag fylkeskommune, Selbu kommune og Norsk forbund for Utviklingshemmede. Skolen har 40 elevplasser forbeholdt elever med lett utviklingshemming.
Baihua
I motsetning til klassisk kinesisk er baihua mer forståelig for de bredere lag av den nordkinesiske befolkning, og dermed mye bedre tilgjengelig som talenorm. Derfor anses overgangen fra klassisk kinesisk til baihua i lærebøkene tillagt en svært stor betydning i den kinesiske moderniserings- og demokratiseringsprosess i overgangstiden rundt Qing-dynastiets fall.
Blant de viktigste pådrivere for dette språknormeringsskiftet var intellektuelle som Hu Shi, Chen Duxiu og Lu Xun.
Peder Morset folkehøgskole
Skolen ble opprettet i 1976 for å gi et skoletilbud til mennesker med ulike utviklingshemninger, som utgjør to tredeler av elevmassen, samt å skape god integrasjon mellom alle elevene. I 1977 ble nybygde lokaler tatt i bruk. I 2011 sto helt nye internat ferdige med enkeltrom med bad på alle rom.
Historie
Peder Morset var motstandsmann under den 2. verdenskrig. Han hadde sju sønner, og de kjempet mot nazismen. Helge Morset, en av Peder Morset sine sønner tok initiativ til å opprette en folkehøgskole med omvendt integrering. Ikke-utviklingshemma elever skulle få være sammen med utviklingshemma elever. Selbu kommune ga skolen en gratis tomt, og i 1976 ble skolen etablert.
Linjer og moduler
Flexilinja er svært fleksibel. På flexilinja får elevene varierte oppleve mestring ut ifra egne forutsetninger og sjansen til å våge nye ting.
MatLyst er en allsidig matlinje hvor smak, kreativitet, matglede og fellesskap står i fokus.
På denne linja får elevene prøve seg på flere ulike arbeidsfelt. Etter endt skoleår skal elevene stå rustet for et framtidig yrkesliv. Noe av det som arbeidstreningslinja holder på med, er kafédrift, bilpleie og bakeri. På Peder Morset folkehøgskole er det åtte internathus med mellom 8–10 enkeltrom med eget bad med WC. I tillegg er det et eget hus for voluntører. Skolen har et hovedbygg med kjøkken, matsal, klasserom, formingsaler, mediarom med fjernsyn- og TV-studio, diskotek, gymsal og svømmehall. I våningshuset er det klasserom, skolekjøkken, kontorer og arbeidsrom for lærerne. Skolen har et stabbur som er innredet for møter, spill og annet og en gammel låve som brukes til kontor og lagerlokale.
Stab
Peder Morset har ca. 28 årsverk, fordelt på
Kolding
Kolding er en havneby og kjøpstad i Sydjylland i Danmark med 57,583 (2013) innbyggere. Den er administrasjonssenter i Kolding kommune og hører til Region Syddanmark.
Historie
De eldste spor av Kolding i det arkeologiske materiale er fra tidlig Valdemarstid (siste halvdel av 1100-tallet); i skriftlige kilder i første halvdel av 1200-tallet. Grenseby på grensen mellom kongeriket og hertugdømmet Slesvig, dominert av kongeborgen Koldinghus.
Mellom Slotssøen og Koldinghus mot nord og Kolding å mot syd oppstod i løpet av middelalderen den gateplan, som ennå kjennetegner Koldings midtby. Slottet og St. Nikolaj kirke går tilbake til 1200-tallet, byens øvrige hus er langt yngre. Få, velbevarte bindingsverkshus stammer fra byens første storhetstid mellom 1550 og 1630, men byens voldsomme ekspansjon i det 20. århundre har medført at meget av den eldre bebyggelse er forsvunnet og erstattet av moderne byhus.
Kultur
Kolding Teater fungerer også som kongress- og kulturhus.
Vennskapsbyer
Kolding er vennskapsbyer med følgende byer.
Paktens voktere
Paktens voktere er en spenningsroman av Tom Egeland og en frittstående oppfølger til Sirkelens ende fra 2001. Dette er den andre boka i serien om arkeologen Bjørn Beltø.
Fylkesvei 7406
Fylkesvei 7406 går mellom Vågaholmen dampskipskai og Einvollen i Rødøy kommune. Veien er 1,1 km lang.
Anaconda (film)
Anaconda ble forholdsvis dårlig mottatt av anmelderne, men ble en moderat publikumssuksess. Den vant tre priser: En ALMA Award gikk til Jennifer Lopez (for beste kvinnelige skuespillerinne), en BMI Film Music Award til Randy Edelman (for Beste musikk) og en World Animation Celebration til John Nelson (for beste spesialeffekter). Den nominert i ytterligere 10 priser, inkludert seks Razzie Awards (blant annet i klassen «verste film»).
Den har fått tre oppfølgere: Anacondas: The Hunt for the Blood Orchid (2004), Anaconda 3: Offspring (2008) og Anacondas: Trail of Blood (2008). De to sistnevnte ble lansert direkte på video.
Handling
Et amerikansk TV-team, ledet av filmregissøren Terri Flores (Jennifer Lopez) og antropologen Dr.Steven Cale (Eric Stoltz), er på vei nedover Amazonas i båt for å lage en dokumentarfilm om en myteomspunnet indianer-stamme. Underveis plukker de opp jegeren Paul Sarone (Jon Voight) som er i ferd med å synke. Paul har levd en mannsalder i Amazonas-jungelen, og vet hvordan man overlever. Han er besatt av å fange en usedvanlig stor anakondaslange som har vist en slik blodtørstighet at den har blitt en legende i traktene. Paul er så besatt av slangen at han er beredt til å ofre andres liv for å fange den, men forteller ingen andre om sine planer. En ulykke ombord fører til at han tar kommandoen. Besetningen blir dermed tvunget til å hjelpe ham med å fange anakondaen.
Om filmen
Filmen fikk forholdsvis dårlig mottakelse av kritikerne, noe som gjenspeiles i at den har fått 39% på Rotten Tomatoes (2011) og 37% på Metacritic. Den amerikanske filmanmelderen Roger Ebert gav den imidlertid så mye som 3,5 av 4 stjerner og skrev: «Anaconda is an example of one of the hardest kinds of films to make well: a superior mass-audience entertainment. It has the effects and the thrills, but it also has big laughs, quirky dialogue and a gruesome imagination». Anmelderne i aviser som USA Today og The New York Times gav den forholdsvis god omtale, mens anmelderne i Variety og Washington Post var mer lunkene i sin omtale. Den fikk dårlig omtale i Los Angeles Times, The New Yorker og San Francisco Chronicle, mens anmelderen i San Francisco Examiner slaktet den.
Aftenpostens Per Haddal slaktet filmen og kalte den «årets dummeste». Han mente at den kunstige anakondaen i filmen var den beste skuespilleren. Både Dagbladet, VG og Dagsavisen gav den terningkast to. Anmelderen i Dagbladet beskrev den som «Kalkun i slangeskinn» og mente at regissørens iver etter å skremme seerne ble kontraproduktivt.
Filmen ble en moderat publikumssuksess da den innbrakte $137 millioner på verdensbasis, hvorav $66 millioner i USA alene. Den ble den 23. mest innbringende filmen i USA i 1997 og den 30. mest innbringende på verdensbasis. Produksjonskostnadene er estimert til $45 millioner.
John Nelson var ansvarlig for spesialeffektene i filmen.
Ipiranga do Norte
Ipiranga do Norte er en kommune i delstaten Mato Grosso i sentral-vestregionen av Brasil. Arealet er 3,467 km² og antall innbyggere 5,123 (2010).
Manlio Di Rosa
Di Rosa ble olympisk mester i fekting under Sommer-OL 1936 i Berlin. Han var med på det italienske laget som vant lagkonkurransen i florett. De andre på laget var Giulio Gaudini, Gioacchino Guaragna, Gustavo Marzi, Giorgio Bocchino og Ciro Verratti.
Tjue år senere, under Sommer-OL 1956 i Melbourne vant han en ny gullmedalje i lagkonkurranse i florett. De andre på laget var Edoardo Mangiarotti, Luigi Carpaneda, Giancarlo Bergamini, Antonio Spallino og Vittorio Lucarelli.
Bergen stasjon
Bergen stasjon er Bane NORs navn på jernbanestasjonen i Bergen sentrum og endestasjon for Bergensbanen. Den ble åpnet i 1913, fire år etter Bergensbanen. Den erstattet den tidligere jernbanestasjonen i Bergen, som var tegnet og bygget for Vossebanen. Stasjonen ble tegnet av Jens Zetlitz Monrad Kielland, etter at en arkitektkonkurranse ble utlyst i 1900. I 2003 ble Bergen jernbanestasjon fredet ved forskrift. Nygårdstangen godsterminal er tilknyttet stasjonen.
Jernbanestasjonen
Den nåværende stasjonsbygningen stod ferdig i 1913 på tomten til Bergen gassverk, men ble ombygd i 1942, 1951 og 1959 av arkitekt Kåre Frølich, med gneis fra gården Skreien i Vaksdal, skifer fra Voss, granitt fra Austevoll og kleberstein fra Lygra. På området bak, der skinnegangene ligger, ble det tidligere holdt et årlig hestemarked.
American Football Conference
American Football Conference (AFC) er en av to conferences i National Football League (NFL), det høyeste profesjonelle nivået av amerikansk fotball i USA. AFC og motparten National Football Conference (NFC) har for tiden 16 lag hver fordelt på 4 divisjoner. AFC og NFC ble opprettet da NFL slo seg sammen med American Football League (AFC) i 1970. De ti lagene i AFL samt tre NFL-lag utgjorde AFC, og de gjenstående tretten NFL-lagene utgjorde NFC. Siden sammenslåingen har ligaen utvidet seg og divisjonene blitt omorganisert, som siden har ført til 16 lag i hver conference. Den nåværende mesteren i AFC er Kansas City Chiefs, som slo Cincinnati Bengals i AFC Championship Game i 2022 for lagets tredje conferencetittel.
Lag
I likhet med NFC har AFC 16 lag fordelt inn i fire divisjoner med fire lag hver: East, North, South og West.
Sesongstruktur
Tabellen viser sluttresultatet etter NFL-sesongen i 2022 og hvordan NFLs oppskrift for terminlister fungerer. Chiefs i 2022 (i grønt) avsluttet sesongen på førsteplass i AFC West. Derfor vil Chiefs i 2023 spille to kamper mot alle divisjonsrivalene (i lyseblå), en kamp mot hvert lag i AFC East og NFC North (i gult) og en kamp mot førsteplassene fra forrige sesong i AFC North, AFC South (i oransje) og NFC East (i rosa). De 14 motstanderne hvert lag møter i løpet av sesongen er bestemt basert på en oppskrift:
Hvert lag i AFC spiller mot de andre lagene i sin divisjon to ganger (hjemme og borte) i løpet av seriespillet, i tillegg til 11 andre kamper tildelt til dem av NFL. Tre av disse er basert på lagets posisjon i divisjonen ved slutten av forrige sesong, og de gjenværende åtte kampene deles mellom to andre divisjoner i NFL. Tildelte kamper endrer seg hvert år og følger en bestemt syklus. Om man bruker 2023-sesongen som et eksempel, så spiller hvert lag i AFC West mot hvert lag i AFC East og NFC North. På denne måten er vil lag i samme divisjon stort sett møte de samme konkurrentene - med unntak av de tre kampene som baseres på forrige sesongs resultater.
Bergen stasjon
Jernbanestasjonen
I 2017 ble Bergen jernbanestasjon plutselig omdøpt til «Bergen stasjon» med et skilt som skjemmet fasaden som var fredet 5. mars 2003 med hjemmel i Lov om kulturminner. Skiltet med «Bergen stasjon» ble da også fjernet.
American Football Conference
Sesongstruktur
Ved slutten av hver sesong går de fire divisjonsvinnerne og tre wildcardlag (lag som ikke vant, men har best posisjon ved slutten av seriespillet) fra AFC videre til sluttspillet. Sluttspillet for AFC kulminerer i AFC Championship Game, og vinneren der mottar Lama Hunt-trofeet, før de går videre til Super Bowl for å spille mot NFC-mesteren.
Borgheim ungdomsskole
Borgheim ungdomsskole er en ungdomsskole på Nøtterøy i Færder kommune i Vestfold. Skolen ligger like ved siden av Nøtterøy videregående skole i kommunens administrasjonssentrum, Borgheim. Borgheim ungdomsskole har i alt omkring 530 elever fra 8. til 10. trinn og cirka 70 ansatte. Skolen ble bygd ut og renovert i 2002.
American Football Conference
Historie
Både AFC og NFC ble stiftet etter sammenslåingen av AFL og NFL i 1970. Da AFL startet opp i 1960 hadde ligaen åtte lag, og to til (Miami Dolphins i 1966 og Cincinnati Bengals i 1968) ble med før sammenslåingen. For å utjevne antallet lag i hver conference ble tre NFL-lag som eksisterte før AFL ble stiftet (Cleveland Browns, Pittsburgh Steelers og Baltimore Colts) med de ti lagene i AFL i AFC. De to AFL-divisjonene AFL East og AFL West forble stort sett intakte, mens NFLs Century Division, hvor Browns og Steelers hadde spilt siden 1967, ble flyttet ut av NFL for å bli AFC Central. Da sammenslåingen var ferdigstilt i 1970 hadde divisjonene i American Football Conference i hovedsak blitt enige i å deles opp geografisk i forkant av 1970-sesongen. National Football Conference kom derimot ikke til enighet, og oppdelingen i divisjoner ble avgjort i en loddtrekning 16. januar 1970.
Borgheim ungdomsskole
Skolen er opprettet 1950 som Nøtterøy kommunale realskole som i 1960 også fikk gymnasklasser. Elevene kom fra kommunene Nøtterøy og Tjøme. Skolen har kunstnerisk utsmykning utført av Else Hagen.
American Football Conference
Historie
Siden sammenslåingen har fem nye lag blitt med i AFC, og to har sluttet, som setter totalen på 16 lag. Da Seattle Seahawks og Tampa Bay Buccaneers ble med i NFL i 1976 ble de midlertidig plassert i henholdsvis NFC og AFC. Dette varte bare i en sesong før de to byttet plass. Seahawks kom senere tilbake til NFC etter omstillingen i 2002. Jacksonville Jaguars ble med i AFC i 1995. Fem lag har flyttet minst én gang. I 1984 flyttet Baltimore Colts til Indianapolis. I 1995 forsøkte Cleveland Browns å flytte til Baltimore; den resulterende tvisten som oppstod førte til at Art Modell, eieren av Browns, stiftet Baltimore Ravens med spillerne og personale fra Browns, mens Browns ble satt på pause frem til NFL gjenintroduserte laget til NFL.
Bergen stasjon
Bergensbanen
Bergensbanen er en jernbane mellom Bergen og Oslo. Allerede i 1870 ble det lagt frem et forslag om å anlegge en jernbane mellom Bergen og Oslo. Men en avgjørelse kom ikke før i 1894, etter en lengre diskusjon om hvilken rute jernbanelinjen skulle ha. Særlig i Sogn var støtten for en fjordlinje sterk. Sogningene ønsket jernbane over Hemsedalsfjellet eller over Filefjell til Lærdal, eller en jernbanelinje ned Aurlandsdalen til Aurland. Også en linje langs Hardangerfjorden var diskutert.
American Football Conference
Historie
Oakland Raiders flyttet fra California til Los Angeles i 1982, tilbake til Oakland i 1995, og sist til Las Vegas i 2020. San Diego Chargers returnerte til Los Angeles i 2017, etter 56 år i San Diego.
Houston Oilers flyttet til Tennessee i 1997 og skiftet navn til Tennessee Oilers. To år senere skiftet laget navn igjen, til Tennessee Titans.
Bergen stasjon
Bergensbanen
Men til slutt var det høyfjellsruten som vant fram. Fridtjof Nansens erfaringer med geografien fra sin skitur over fjellet i 1884 påvirket fastleggingen av ruten. Først ble bare den første biten mellom Voss og Taugevatn godkjent av Stortinget, men i 1898 ble resten av linjen også godkjent.
Vestlandsbanen
Vestlandsbanen er en planlagt jernbane mellom Bergen og Stavanger.
American Football Conference
Historie
I 2002 ble det nye NFL-laget Houston Texans med i AFC. Med unntaket av lagene nevnt ovenfor har divisjonene ikke endret seg siden.
Bergen stasjon
Vestlandsbanen
Da Bergensbanen mellom Bergen og Oslo ble åpnet i 1909, medførte det en radikal endring i reisetiden mellom Norges to største byer. I så måte følger høyhastighetsringen en lang tradisjon.
American Football Conference
Historie
Mellom 1995 og 2020 har AFC kun sendt ni av sine lag til Super Bowl. New England Patriots (11 ganger), Denver Broncos (4 ganger), Pittsburgh Steelers (4 ganger), Baltimore Ravens (2 ganger), Indianapolis Colts (2 ganger), Kansas City Chiefs (2 ganger), Cincinnati Bengals (1 gang), Las Vegas Raiders (1 gang), og Tennessee Titans (1 gang). 13 av de 16 lagene i NFC har nådd Super Bowl i samme tidsperiode, de tre lagene som ikke har klart det er Detroit Lions, Minnesota Vikings og Washington Commanders. 17 av de 19 AFC-mesterne fra 2001 til 2019 hadde én av tre startende quarterbacks - Tom Brady, Peyton Manning og Ben Roethlisberger - i Super Bowl. AFC har hatt 7 forskjellige startende quarterbacks i de siste 20 Super Bowl, mens NFC har hatt 16.
Bergen stasjon
Vestlandsbanen
Den sørlige lokaliseringen av Bergensbanen skyldes samordningen med Vestlandsbanen. Lengst mulig felles trasé gir lavere totalkostnad og optimalt knutepunkt for trafikk mellom Bergensbanen og Vestlandbanen. Gevinsten av denne traséføringen er muligheten for en stasjon på Nesttun, slik at hele Bergen sør får kort vei til en togstasjon.
American Football Conference
Logo
Etter sammenslåingen av AFL og NFL utformet ligaen en ny logo for AFC med elementer fra den gamle AFL-logoen, bokstaven "A" og de seks stjernene. Logoen var stort sett uendret mellom 1970 og 2009. I 2010-sesongen introduserte NFL en oppdatert AFC-logo, hvor den største endringen var at de fjernet to stjerner (de gjenværende fire representerte de fire divisjonene), og flyttet stjernene til innsiden av bokstaven, i likhet med NFC-logoen.
TV
NBC sendte dekning av AFCs kamper på søndag etter middag og i sluttspillet fra 1970 og ut -sesongen. Fra 1998 til 2013 var CBS hovedkringkasteren for AFC; i de årene ble alle inter-conference-kampene hvor laget fra AFC spilte borte sendt enten på NBC eller CBS. Siden 2014 har NFLs "cross-flex policy" gjort det mulig for noen AFC-kamper (hvor de spiller mot lag fra NFC) blitt flyttet til Fox. Siden 1990 har noen av sluttspillkampene i AFC blitt sendt på ABC eller ESPN.
Bergen stasjon
Bergen gamle stasjon
Bergen gamle stasjon vest for Lille Lungegårdsvannet var endestasjon for Vossebanen 1883-1913. Bygningen ble revet i 1976.
Nirvana (band)
Nirvana var et amerikansk Grunge-band fra Aberdeen, Washington. Med hiten «Smells Like Teen Spirit» og albumet Nevermind ble de verdenskjente i 1991. Musikken kan beskrives som en blanding mellom hardrock/metal, indie/alternativ rock og blues med punkens «gjør-det-selv»-ideologi i bunnen, og ble kalt grunge. Grunge betyr rett og slett «grums» og beskriver den karakteristiske, «grumsete» gitarlyden flere av Seattle-banda hadde. Andre Seattle-baserte grungeband som Alice in Chains, Pearl Jam og Soundgarden økte også i popularitet, og alternativ rock ble en populær musikksjanger fra tidlig på 1990-tallet og utover.
Som Nirvanas vokalist og frontfigur ble Kurt Cobain betegnet som talspersonen for den såkalte generasjon X. Cobain likte ikke oppmerksomheten, og prøvde å skifte fokuset over til bandets musikk. Med tredjealbumet In Utero utfordret han og bandet sitt publikum; produksjonen var mer upolert og mindre «mainstream». Mens Nirvanas popularitet dalte noe i månedene før lanseringen, hyllet kjernepublikumet bandets mørkere side, ikke minst etter MTV Unplugged-konserten i 1993.
Etter Kurt Cobains død i 1994 ble Nirvana oppløst, men bandets popularitet har økt i årene etter. Åtte år etter Cobains død ble «You Know You're Right» lansert. Det er Nirvanas siste studioinnspilling, spilt inn bare to måneder før det tragiske dødsfallet inntraff. Denne sangen toppet spillelistene på radiokanaler verden rundt. Siden debuten har Nirvana solgt over 50 millioner album, inkludert ti millioner av Nevermind i USA.
Tidlige år
Cobain og Krist Novoselic møtte hverandre i 1985. De var begge fans av Melvins, og overvar ofte øvingene deres. Etter noen mislykkede forsøk på å starte sitt eget band, fikk de med seg trommeslageren Aaron Burckhard. Dette var den første spede begynnelsen på det som senere ble Nirvana. Cobain har i ettertid beskrevet bandets lyd som en kopi av Gang of Four og Scratch Acid. I månedene etter jobbet duoen med flere trommeslagere, deriblant Dale Crover fra Melvins, som spilte på deres første demoer. Senere var Dave Foster trommeslageren deres i en periode. Samtidig skiftet bandet navn flere ganger, og kalte seg blant annet Skid Row, Pen Cap Chew og Ted Ed Fred, før de i februar 1988 endte opp med Nirvana. Noen måneder senere ble Chad Channing bandets trommeslager.
Nirvanas første offisielle lansering var singelen Love Buzz/Big Cheese i 1988. I 1989 ble førstealbumet Bleach lansert på Sub Pop Records. Albumet hadde et begrenset førsteopplag på 1000 hvite vinylplater, som ble solgt i Seattle i august 1989. Bleach var inspirert av The Melvins, av hardrock-bandet Mudhoney, og av 1970-tallsbandene Black Sabbath og Led Zeppelin. Novoselic sa i et intervju med Rolling Stone at bandet på en turné hadde spilt en kassett med The Smithereens på den ene siden og black metal-bandet Celtic Frost på den andre. Han uttalte at også dette kan ha inspirert dem. Bleach ble populær på USAs college-radiostasjoner, men ga få indikasjoner på hvordan bandet skulle komme til å lyde to år senere.
Innspillingen av Bleach, som ifølge omslaget kostet 606,17 amerikanske dollar, var betalt av Jason Everman. Everman ble introdusert for Cobain av Dylan Carlson, men hadde kjent Channing siden femteklasse. Everman begynte å omgås med bandmedlemmene, og han tilbød dem å låne penger til en plateinnspilling. Selv om han ikke medvirket på albumet, ble han kreditert for å ha spilt gitar. Ifølge Novoselic ble dette gjort for at han skulle føle seg hjemme i bandet. Etter at Bleach var ferdig innspilt var Everman i en periode Nirvanas andregitarist, men dette varte bare frem til bandets første USA-turné. Ikke lenge etter spilte han bass for Soundgarden, før han ble med i bandet Mind Funk.
Tidlig på 1990-tallet startet bandet å samarbeide med produsenten Butch Vig om en oppfølger til Bleach. Under innspillingene fant Kurt Cobain og Krist Novoselic ut at Chad Channing ikke passet som deres trommeslager, så han måtte forlate bandet da innspillingsrunden var ferdig. Dale Crover fra The Melvins ble deretter for andre gang bandets trommeslager, men etter bare noen uker ble han byttet ut med Mudhoney-trommeslageren Dan Peters. Nirvana spilte så inn sangen «Sliver» med Peters på trommer. Senere samme år introduserte Buzz Osbourne fra The Melvins dem for Dave Grohl, som lette etter et band å spille trommer for. Han hadde tidligere spilt for hardcorepunkbandet Scream fra Washington D.C. Fra det tidspunktet ble Grohl Nirvanas faste trommeslager.
Nevermind
David Geffen ga Nirvana platekontrakt hos DGC Records i 1990, etter anbefalinger fra Sonic Youths Kim Gordon. Bandet begynte straks å jobbe med sitt første album for et større plateselskap. Resultatet, Nevermind, blir sett på som en klassiker.
Bandet bestemte seg for å fortsette samarbeidet med Vig. I stedet for å spille inn i Vigs lydstudio i Madison, som de hadde brukt i 1990, valgte de Sound City Studios i Los Angeles. I to måneder jobbet de seg gjennom diverse sanger i katalogen. Noen av dem, som «In Bloom» og «Breed», hadde eksistert i flere år, mens andre, som «On a Plain» og «Stay Away», hadde ikke ferdige tekster før midt under innspillingsprosessen.
Etter at innspillingene var ferdig, begynte Vig og bandet å mikse materialet. Men etter noen dager fant både Vig og bandet ut at de ikke var fornøyd med resultatene. De bestemte seg derfor for å få noen andre til å overta. DGC gav dem en liste med produsenter, der de blant annet fant Scott Litt (kjent for å ha produsert for R.E.M.) og Ed Stasium (kjent for å ha produsert for The Smithereens). Kurt Cobain fryktet imidlertid at å bruke en kjent mikser ville få albumet til å høres ut som noe man har hørt før. Han bestemte seg for å velge den nederste på listen, Andy Wallace, som tidligere hadde produsert for Slayer. (Wallace var med på å produsere Slayer-albumet Seasons in the Abyss fra 1990.)
Wallace tilførte Nevermind en annerledes tenkemåte, og brukte studiotriks for å gi albumet et langt glattere lydbilde. Et par måneder etter albumlanseringen kommenterte Cobain til pressen at Wallace hadde gjort albumet for glatt, selv om Wallace var hans eget valg og bandet var involvert i miksearbeidet. Wallace hadde tonet ned Nirvanas indierocktendenser og laget et kommersielt rockelydbilde som andre senere har prøvd å kopiere.
DGC Records håpet å selge 250 000 eksemplarer av Nevermind, som var omtrent det Sonic Youths Goo hadde solgt. I stedet oppnådde albumet trippel platina, som tilsvarer et salg på tre millioner eksemplarer, på mindre enn seks måneder i USA. Musikkvideoen til «Smells Like Teen Spirit» ble ofte spilt på MTV, noe som bidro til at grungesjangeren ble populær. Mange mener at Nevermind er årsaken til at såkalt glam metal gikk av moten og at alternativ rock ble populært. I januar 1992 toppet albumet Billboards albumliste. Michael Jackson-albumet Dangerous, som hadde vært på førsteplass i ukene før, måtte nøye seg med en andreplass. Denne listeplasseringen blir ofte referert til som symbolet på det øyeblikket da alternativ musikk ble større enn pop. Til tross for suksessen valgte Nirvana ikke å dra på en ny USA-turné i forbindelse med Nevermind, men de spilte likevel flere konserter senere samme år.
I februar 1992, etter Nirvanas Australia-turne, giftet Cobain seg med Courtney Love på Hawaii. I juni samme år spilte de sin eneste konsert i Norge, på Kalvøyafestivalen 28. juni. I august ble datteren Frances Bean født. Noen dager etter fødselen spilte Nirvana en av sine mest kjente konserter, på Reading Festival. Cobain kom inn på scenen i rullestol, noe som var ment som en spøk. Han reiste seg opp, og det ble spilt både nye og gamle sanger fra bandets katalog. Under showet pratet Cobain om sin nyfødte datter, og fikk publikummet til å rope «We love you, Courtney!» i kor. I radioprogrammet Loveline i 2005 sa Dave Grohl at de hadde vært bekymret for at konserten kunne bli en katastrofe, med tanke på alt som hadde skjedd de siste månedene, og at de ikke hadde øvd på seks måneder. Konserten endte imidlertid opp med å bli en av deres beste.
Litt under to uker senere opptrådte Nirvana på MTV Video Music Awards. MTV ønsket at de skulle spille «Smells Like Teen Spirit», men bandet ville heller spille en ny sang som het «Rape Me» (norsk oversettelse: voldta meg). MTV godtok ikke dette, men kunne gå med på at bandet i stedet spilte sin nyeste singel «Lithium». Da Nirvana begynte sin opptreden fremførte de først de første strofene fra «Rape Me», før de begynte på «Lithium». Mot slutten av sangen bestemte Novoselic seg for å kaste bassen i været for å få en dramatisk effekt. Han feilberegnet og bassen endte i pannen hans, hvorpå han forlot scenen. Samtidig ødela Cobain utstyret deres, og Grohl sa i mikrofonen «Hi, Axl!» til Axl Rose, vokalisten i Guns N' Roses.
I desember 1992 ble Incesticide lansert. Det var en samling av B-sider, ulanserte låter og andre rariteter. Dette albumet ble utgitt blant annet for å begrense såkalte bootlegs som sirkulerte. Albumet bestod av sanger som «Sliver», «Dive», «Been a Son», «Aneurysm» og tre coversanger av The Vaselines, et band Cobain var fan av.
In Utero
Albini gav Nirvana et råere og mindre glatt lydbilde. Bandet ønsket å distansere seg fra mainstream-publikummet, som ikke likte de alternative, obskure og eksperimentelle bandene Nirvana var inspirert av. Cobain uttalte at han alltid hadde ønsket seg Albinis lydbilde: en naturlig lyd uten lag på lag med studiotriks. Likevel var de ikke helt fornøyd med miksingen til Albini. De syntes spesielt at bassen var noe for lav, og Cobain syntes heller ikke «Heart-Shaped Box» og «All Apologies» hørtes «perfekte» ut. R.E.M.-produsenten Scott Litt ble hyret inn for å hjelpe til med å remixe disse to sangene, og Cobain la på mer vokal og gitarspill. Litt remixet også «Pennyroyal Tea», men Albinis versjon ble brukt på albumet. DCG planla å lansere Litts versjon som singel.
Med In Utero fikk Nirvana også oppleve å bli sensurert. Butikk-kjedene Kmart og Wal-Mart nektet å selge albumet, siden det inneholdt den kontroversielle sangen «Rape Me» og hadde et noe kontroversielt cover. Bandet bestemte seg derfor for å lage en «ren» versjon, med nytt cover og «Rape Me» omdøpt til «Waif Me». Musikken var derimot den samme, bortsett fra at «Pennyroyal Tea» var Scott Litts miks. Kurt Cobain ble spurt om hva han syntes om å bli sensurert. Han svarte at de hadde lansert den alternative album-versjonen av hensyn til folk fra små steder, som bare kunne kjøpe musikk hos Kmart og Walmart.
«Heart-Shaped Box» ble godt mottatt av både alternative og kommersielle radiokanaler, og In Utero debuterte som nummer én på Billboards albumliste. Men albumet fikk ikke den samme suksessen som Nevermind hadde hatt. Da bandet dro på USA-turne, den første siden suksessen med «Smells Like Teen Spirit», spilte de som oftest på bare halvfulle arenaer. På turneen hadde de også med seg Pat Smear, fra punkbandet The Germs, som andregitarist.
I november 1993 bestemte bandet seg for å forandre retning, og opptrådte på MTV Unplugged. Konserten viste dybden i Cobains låtskriving, som til da kanskje hadde blitt overskygget av den støyende musikken. Den viste også litt av bredden i Cobains musikalske smak, og publikum fikk høre coverlåter av David Bowie, The Vaselines og Leadbelly. Meat Puppets var dessuten gjesteartister, og det ble spilt tre låter fra deres album II. MTV Unplugged-Konserten regnes som et av høydepunktene i Nirvanas historie.
Tidlig i 1994 dro bandet på Europa-turné. Turneen begynte greit, men opptredenene ble gradvis dårligere, og Cobain virket distrahert. I München 1. mars fikk Cobain diagnosene bronkitt og halsbetennelse, derfor ble showet neste dag avlyst. I Roma 4. mars ble Cobain funnet bevisstløs av Courtney Love og sendt til sykehuset. Det ble holdt pressekonferanse, der det kom fra at Cobain hadde tatt en overdose med Rohypnol og alkohol. Som følge av dette ble resten av turneen avlyst.
I ukene etter ble Cobains heroinavhengighet kjent, og han ble innlagt til behandling. Etter mindre enn én ukes opphold klarte han å hoppe over gjerdet. Deretter fløy han hjem til Seattle. En uke senere, fredag 8. april 1994, ble Cobain funnet død i sin garasje av en elektriker, etter å ha ligget død i tre dager. Han ble funnet med en hagle ved siden av seg og skuddsår i hodet. Hendelsen førte til at Nirvana ble oppløst.
Etter Cobains død
Det har blitt utgitt flere Nirvana-album siden Kurt Cobains død. Det første kom i november 1994, i forbindelse med premiervisningen av bandets opptreden for MTV Unplugged, MTV Unplugged in New York.
To uker etter Unplugged in New York kom en videosamling med navnet Live! Tonight! Sold Out!!. Cobain medvirket selv i store deler av videoen, som dokumenterte mye av Nevermind-turneen. Blant de minneverdige øyeblikkene på videoen er en lite kjent hendelse med en utkaster på en Texas-klubb i oktober 1991, samt bandets framføring av «Dive» i kjoler på the Hollywood Rock Festival i Rio de Janeiro i Brasil i januar 1993.
Den opprinnelige planen var å lansere MTV Unplugged in New York sammen med en elektrisk live-del. Men de gjenlevende bandmedlemmene maktet ikke å sortere ut aktuelle Nirvana-innspillinger så kort tid etter Cobains død. I oktober 1996 ble en CD med elektriske live-innspillingerer endelig gitt ut. Denne fikk navnet From the Muddy Banks of the Wishkah.
I august 1997 skrev musikksiden Wall of Sound at Grohl og Novoselic jobbet med en CD-boks med Nirvana-rariteter. Fire år senere annonserte Nirvanas plateselskap at CD-boksen var ferdig og ville bli lansert i september, til Neverminds tiårsjubileum. Men like før lanseringen forsøkte Love å få stoppet CD-boksen ved å saksøke Grohl og Novoselic. Hun hevdet de ville utnytte Nirvanas arv for deres egne interesser.
Mye av rettstvisten dreide seg om den ulanserte sangen «You Know You're Right», bandets siste studioinnspilling. Grohl og Novoselic ville inkludere sangen på CD-boksen og lansere alle raritetene på én gang. Love syntes sangen var viktigere enn å bare være en raritet blant mange rariteter, og ville heller ha den med på en greatest hits-samling. Etter mer enn ett år med rettsforhandlinger, kom partene til enighet, og «You Know You're Right» skulle bli med på en greatest hits-CD som skulle hete Nirvana. Til gjengjeld skulle Love gi bort kassettdemoer til bruk på CD-boksen.
Nirvana-fansens første smakebit av «You Know You're Right» kom tidlig i 1995, da Love spilte en versjon av sangen med bandet hennes Hole på MTV Unplugged. Deres versjon kalte de «You've Got No Right». En liveversjon av «You Know You're Right», fremført av Nirvana i oktober 1993 på the Aragon Ballroom i Chicago, sirkulerte blant Nirvana-bootlegere et par måneder senere. I årene som fulgte gikk det rykter om en studioversjon av «You Know You're Right», og disse ryktene fikk nærmest mytiske proporsjoner. Den første skikkelige bekreftelsen på studioversjonens eksistens kom i november 2001, da TV-programmet Access Hollywood sendte et ti sekunders klipp av sangen. Det ble gjort i forbindelse med et intervju med Love. I mai 2002 dukket flere lengre klipp opp på Internett via en ukjent kilde, som påstod han han hadde planer om å lansere hele sangen. Men kilden trakk seg tilbake som følge av rettslige trusler. Mens rettstvisten nærmet seg slutten i september 2002, ble sangen uventet lekket på Internett, dager før annonseringen av greatest hits-samlingen Nirvana. Selv om studioversjonen viste seg å være et røft utdrag med uferdige tekster, var det mange, både blant Nirvana-fans og andre, som fikk sansen for sangen. «You Know You're Right» ble den mest spilte sangen på alternative radiokaneler både i 2002 og i 2003.
CD-boksen, som ble hetende With the Lights Out, ble endelig lansert i november 2004. Den bestod av et bredt utvalg av Cobains tidlige demoer, røffe prøveinnspillinger og liveopptak gjennom bandets historie. Uferdige studioopptak av sangene «Old Age» og «Verse Chorus Verse», som ble spilt inn samtidig med Nevermind. En annen sang det er verdt å merke seg, er det akustiske demoopptaket av «Do Re Mi», en sang som ble spilt inn på Cobains soverom. Sangen viste at Cobain til og med i hans siste dager hadde melodisans, hvilket han tidligere hadde vist i sanger som «About a Girl».
En CD med de påstått beste sangene fra CD-boksen ble lansert høsten 2005, under navnet Sliver: The Best of the Box. Den bestod av 19 sanger fra With the Lights Out, i tillegg til tre tidligere ulanserte sanger, inkludert en demo av «Spank Thru» fra 1985. Ifølge musikkbladet Rolling Stone var det Cobains datter Frances Bean som valgte albumets tittel og cover.
I et intervju fra 2002 med Jim DeRogatis pratet Love om utallige demoer, prøveinnspillinger og soveromsinnspillinger som var etterlatt etter Cobains død. Blant disse var et firesporsopptak av «Do Re Mi», med Cobain på trommer, Pat Smear på gitar og Eric Erlandson på bass. Om noe ulansert senere vil bli utgitt, gjenstår å se.
Post-Nirvana
I årene etter Nirvanas oppløsning har begge bandmedlemmene vært musikalsk aktive. Ikke lenge etter Cobains død spilte Grohl inn flere demoer, som ble endte opp som Foo Fighters debutalbum. Per i dag har Foo Fighters lansert fem kommersielt suksessfulle album. Albumet, In Your Honor, inneholder en sang som heter «Friend of a Friend», som Grohl skrev i 1990. Den handler om hans første møter med Cobain og Novoselic.
I tillegg til å ha drevet med Foo Fighters har Grohl også spilt trommer i band som Tom Petty and the Heartbreakers, Mike Watt, Queens of the Stone Age, Tenacious D, Nine Inch Nails, Garbage, Killing Joke og Cat Power. Han har også spilt inn et album med metalsanger, som inneholder mange av hans favoritter fra 1980-tallet. Dette gjorde han under navnet Probot.
Etter at Nirvana ble oppløst dannet Novoselic gruppen Sweet 75. Mer nylig dannet han gruppen Eyes Adrift sammen med Curt Kirkwood (tidligere medlem av the Meat Puppets) og Bud Gaugh (tidligere medlem av Sublime). Han har også deltatt i et band som het No WTO Combo, med Kim Thayil fra Soundgarden og Jello Biafra fra Dead Kennedys. Det skjedde i forbindelse med WTO-møtet i 1999. Novoselic er også kreditert for å ha spilt bass på en sang fremført av Johnny Cash på et hyllingsalbum til Willie Nelson, som het «Twisted Willie» og ble lansert i 1996, og han er kreditert for å ha spilt farfisaorgel på «Against the 70s» på Mike Watts-albumet Ball-Hog or Tugboat?, som kom i 1995.
Novoselic ble også politisk aktivist, og han grunnla den politiske handlingskomiteen JAMPAC for å ivareta musikeres rettigheter. I 1994 lanserte han boken Of Grunge and Government: Let's Fix This Broken Democracy, som fortalte om hans musikalske fortid såvel som hans politiske meninger. Under presidentkampanjen i 1994 opptrådte Novoselic og Grohl sammen for å støtte John Kerry.
Mens Nirvana fikk en brå slutt ikke lenge etter deres siste show i München, gav de gjenlevende medlemmene av bandet (inkludert Pat Smear) et bittersøtt farvel til bandets fans. På slutten av Foo Fighters opptreden på Bumbershoot-festivalen i Seattle i 1997, var Grohl bak trommesettet og Novoselic på scenen med bassgitar. Trioen spilte covere av Princes «Purple Rain» og Led Zeppelins «Communication Breakdown». Den korte opptredenen virket som et godhjertet (og støyende) nikk til Seattle og alle som fulgte Nirvana gjennom dets korte, stormende og uforglemmelige historie.
Courtney Love og Nirvana-eierskapene
13. april 2006 annonserte Love at hun skulle selge 25 prosent av hennes andel i Nirvanas sangkatalog, i en avtale som var verdt 50 millioner amerikanske dollar. Kjøperen var Larry Mestel, en av de tidligere sjefene for Virgin Record og nåværende sjef for Primary Wave Music Publishing. Siden Love kontrollerte 97 prosent av Nirvanas katalog, har Mestel en langt større andel enn Novoselic og Grohl til sammen.